सूचना प्रसारण की तटस्थता ख़त्म होने लगी है। चाहे अमरीका की प्रवासी नीति हो या आतंकवाद के खिलाफ मुहीम, चाहे भारत सरकार की कश्मीर नीति हो या चीन के आर्थिक सुधारों का दूसरा दौर, हर सिलसिले में राजनैतिक गुटों में मतभेद बढ़ रहे हैं। दुःख ये है कि इस प्रकार की एकतरफा ख़बरों के विचार मंथन से जो उपाय निकलते हैं, वो उतने ही छिछले होते हैं, जैसे अमरीका में अपराध और बेरोज़गारी को सुलझने के लिए मेक्सिको सीमा पे एक दीवार खड़ी करना। या भारत की बढ़ती युवा जनसँख्या को नौकरी दिलाने के लिए आरक्षित श्रेणियों के और टुकड़े करना, सार्वजनिक परिवहन के साधनों में निवेश न करके Uber और Ola की दरों को काबू में करने के लिए कानून बनाना।